Fabrizio Moro

Fabrizio Mobrici (født 9. april 1975 i Roma i Italia), kjent under artistnavnet Fabrizio Moro, er en italiensk sanger, låtskriver og tv-programleder. Han slapp debutalbumet sitt Fabrizio Moro i 2000, og han fikk kommersiell suksess i 2007, da han vant nykommerklassen i sangkonkurransen Sanremo-festivalen med sangen «Pensa». Sangen toppet hitlistene i Italia, og albumet med samme tittel ble sertifisert med gull av Federazione Industria Musicale Italiana (FIMI).

Per 2019 har han gitt ut ni studioalbum, én EP og en rekke singler. I 2011 var Moro programleder for dokureality-serien Sbarre som ble sendt på Rai 2. Han har også skrevet en rekke sanger for andre artister som bandet Stadio og popsangeren Noemi.

Sammen med Ermal Meta vant han Sanremo-festivalen 2018 med sangen «Non mi avete fatto niente». Duoen representerte Italia i Eurovision Song Contest 2018 i Lisboa i Portugal, der de endte på en femteplass.

Diskografi

Album

Referanser

Eksterne lenker 
 
 
 
 

 
 

Italienske sangere
Personer fra Roma
Vinnere av Sanremo-festivalen
Deltakere i Eurovision Song Contest 2018
Italienske deltakere i Eurovision Song Contest